Haqqislam

**Haqqislam**

**Haqqislam** (ฮัคคิสลาม จากภาษาอาหรับ "Haqq Islam": หรืออิสลามใหม่) เป็นอีกหนึ่งประเทศในเกม Infinity ที่ก่อตั้งขึ้นจากการปรับปรุงหลักปรัชญาของวัฒนธรรมอิสลามสมัยใหม่และความศรัทธา พวกเขาเลือกที่จะล้มเลิกข้อกังขาทางศาสนาแบบเก่าที่พวกเขาเคยเป็น และมุ่งเน้นไปที่ 'การค้นหาองค์ความรู้' และหลักมนุษยนิยมแทน สังคม Haqqislam นั้นสนใจในภูมิปัญญาและคุณค่าของบุคคลมากกว่าขนบธรรมเนียมประเพณีแบบเก่า

เรื่องราวของการก่อตั้งรัฐ Haqqislam เริ่มต้นในปลายศตวรรษที่ 21 โดย Farhad Khadivar (ฟาร์ฮัด คาดิวาร์) ซึ่งเขามีแนวคิดขึ้นมาคือการก่อตั้งสาขาหนึ่งของระบบแนวคิดแบบอิสลามที่มีการจัดลำดับความสำคัญบนหลักการและเหตุผล โดยปฏิเสธนักวิชาการทางศาสนาที่มีแนวคิดเผด็จการและแนวคิดสุดโต่ง โดยวิสัยทัศน์ของเขาคือการทำให้ศาสนาอิสลามกลับเข้าสู่ยุคทองซึ่งปัจเจกบุคคลสามารถมุ่งความสนใจไปที่การสำรวจทางวิทยาศาสตร์ คณิตศาสตร์ และปรัชญาได้ เขาคิดว่าสิ่งนี้สามารถทำได้ผ่านการปฏิรูประบบศาสนา

หลังจากเหตุการณ์นั้นก็ได้มีผู้เลื่อมใสในแนวคิดของ Farhad เป็นจำนวนมาก โดยเฉพาะอย่างยิ่งจากพรสวรรค์ในการสื่อสารกับเหล่ามหาเศรษฐีและผู้ทรงอำนาจ บุคคลที่มีอิทธิพลบนสื่อต่างๆ เช่นผู้เชี่ยวชาญด้านการประชาสัมพันธ์ Hamid al-Din al-Hamdani (ฮามิด อัล-ดิน อัล-ฮัมดานี) ก็ได้มามีส่วนร่วมในเหตุการณ์ครั้งนี้ สิ่งนี้ทำให้มั่นใจได้ว่าสิ่งที่ Farhad ต้องการจะสื่อนั้นได้แพร่กระจายไปทั่วโลกอย่างรวดเร็ว อย่างไรก็ตาม ชาติอิสลามดั้งเดิมก็ได้ข่มเหงชาว Haqqislamite (ฮัคคิสลาไมท์ ใช้เรียกแทนประชาชนชาว Haqqislam) และระบอบประชาธิปไตยอื่นๆ มองพวกเขาด้วยความเคลือบแคลง ทำให้แนวคิดเบื้องหลังของ Haqqislam ได้รับการต่อต้านอย่างดุเดือดบนโลกอิสลามด้วยกัน

สำหรับคำตอบของการที่จะส่งชาว Haqqislam ออกสู่อวกาศนั้นได้รับการร่วมมือกันระหว่างนักดาราศาสตร์ Haqqislamite และ NASA ส่งผลให้เกิดการค้นพบดาวเคราะห์ Bourak ขึ้นมา แต่น่าเสียดายที่ดาวเคราะห์ดวงนี้ Bourak นั้นเป็นดาวที่โคจรใกล้กับดาวฤกษ์ใกล้เคียงมากเกินไป ส่งผลให้ผิวดาวมีอุณหภูมิสูงมาก และข้อเสียย่อมมาพร้อมกับข้อดี เนื่องจากเป็นดาวที่มีอุณหภูมิสูง ทำให้ไม่มีใครมาขัดขวางการเข้าครอบครอง เหล่านักวิทยาศาสตร์และนักธรณีวิทยาผู้ศรัทธาจากรัฐ Haqqislamite เริ่มทำงานอย่างรวดเร็วเพื่อทำการปรับสภาพภูมิประเทศของดาวเคราะห์ จนทำให้สภาพอากาศและภูมิประเทศของดาวเริ่มคงตัว ทำให้บรรยากาศบนดาวไม่ต่างจากหลายประเทศในตะวันออกกลางที่เราคุ้นเคยในปัจจุบันมากนัก

นับตั้งแต่การค้นพบดาว Bourak Haqqislam ได้กลายเป็นหนึ่งในมหาอำนาจที่โดดเด่นใน Human Sphere (กลุ่มเครือข่ายบนระบบสุริยต่างๆ ที่เชื่อมกันผ่านรูหนอน ซึ่งปกครองโดยมนุษยชาติ) เหตุผลประการหนึ่งก็คือการที่รัฐ Haqqislam ได้สิทธิ์ในการผูกขาดทางการค้าเส้นไหม (Silks เป็นวัตถุดิบที่ใช้ในการพัฒนาเทคโนโลยีการแพทย์แผนใหม่) ซึ่งเป็นสารตั้งต้นที่ใช้ในทางเภสัชกรรมซึ่งสำคัญต่อกระบวนการฟื้นฟูและกระบวนการทางการแพทย์ขั้นสูงอื่นๆ การผูกขาดนี้ ร่วมกับแนวโน้มทางการค้าที่เป็นนวัตกรรมของ Haqqislam ทำให้พวกเขาสามารถพัฒนาประเทศได้อย่างรวดเร็วและประสบความสำเร็จอย่างมาก

Haqqislam ถือเป็นประเทศของนักวิชาการ พ่อค้า แพทย์ และนักปราชญ์ผู้ยิ่งใหญ่ โรงพยาบาลและสปาของพวกเขาได้รับการยอมรับว่าอยู่ในระดับแนวหน้าของอุตสาหกรรมการดูแลสุขภาพ กองคาราวานชาว Haqqislamite สามารถพบได้ทั่ว Human Sphere คาราวานเหล่านี้ทำหน้าที่เป็นที่พักและทำธุรกิจสำหรับพ่อค้าที่เดินทาง ทำให้ Haqqislam ได้รับทั้งกำไรและสนับสนุนการค้าเสรีทั่วทั้งอารยธรรมมนุษย์ ไม่ว่าจะเป็น การส่งออกสินค้าฟุ่มเฟือย สินค้ากึ่งหรูหรา และยารักษาโรคของพวกเขาเป็นที่ต้องการอย่างสูง และบางชนิดก็มีความจำเป็นอย่างยิ่งสำหรับการดำเนินงานของมนุษย์ในแต่ละวัน

การสนับสนุนกิจกรรมทางเศรษฐกิจของ Haqqislam ทำให้มีการจัดการกองทัพได้เป็นอย่างดี ซึ่งประกอบด้วยกองกำลังจากทั่วภูมิภาคต่างๆ บนดาว Bourak เนื่องด้วยภูมิภาคที่กว้างขวางที่พวกเขาเป็นตัวแทน กองทัพ Haqqislamite จึงมีหน่วยกองกำลังผสมที่แตกต่างกันซึ่งแต่ละหน่วยมีวิธีการต่อสู้ที่แตกต่างกัน สิ่งนี้ทำให้ผู้บัญชาการ Haqqislamite มีตัวเลือกยุทธวิธีมากมาย อย่างไรก็ตาม เพื่อให้สอดคล้องกับสภาพอากาศในทะเลทรายของดาว Bourak ทำให้หน่วยทหารราบได้รับการสนับสนุนสำหรับการปรับใช้อย่างรวดเร็วและความคล่องแคล่ว

ซึ่งกองกำลังของชาว Haqqislam นั้นได้รับการยอมรับว่ามีจำนวนมากที่สุดใน Human Sphere และในที่สุดชายและหญิงที่กล้าหาญเหล่านี้ต้องรับผิดชอบต่อความปลอดภัยของพลเมืองและเส้นทางการค้าของประเทศตนเองต่อไป

Credits : https://underbourakssun.wordpress.com/2017/03/11/starting-with-haqqislam-what-is-haqq/

**จุดเด่น**

* **ยุทธวิธีที่หลากหลาย :** ความสามารถในการลงสนามที่ตรงไปตรงมามากกับกองกำลังต่อสู้ด้วยปืนที่แข็งแกร่ง หรือกองกำลังภาคสนามที่มีลูกเล่นมากมาย เช่น หน่วยพรางตัว หรือหน่วยพลร่มที่แยกร่าง Hologram ได้
* **รองรับรูปแบบการเล่นที่หลากหลาย**  หากคุณต้องการสร้างกองกำลังที่ดุดันซึ่งออกแบบมาเพื่อกำจัดกองกำลังของฝ่ายตรงข้าม คุณก็สามารถทำได้ใน Haqqislam อย่างไรก็ตาม หากคุณต้องการความสามารถที่เน้นการเล่นเกมทำภารกิจ คุณก็สามารถทำได้เช่นกัน Haqqislam สามารถเข้าถึงกลยุทธ์ได้เกือบทั้งหมด และเป็นฝ่ายที่เพลย์สไตล์ยืดหยุ่นมาก
* **ความสวยงามของตัวยูนิต** คุณสามารถเล่นเป็นมือสังหารในเงามืดที่จู่โจมจากเงามืดและ Super Soldier ที่น่าสะพรึงกลัวซึ่งมีขนาดเป็นสองเท่าของมนุษย์ทั่วไปและสามารถบุกฝ่าสนามรบได้อย่างก้าวกระโดด Haqqislam เป็นอีกหนึ่งฝ่ายที่ยอดเยี่ยมสำหรับรองรับรสนิยมและธีมของภาพที่แตกต่างกัน
* **สกิลและของเล่นที่ไม่เหมือนใคร** Haqqislam มีทักษะและอุปกรณ์หายากมากมายที่ฝ่ายอื่น ๆ เข้าถึงได้เพียงเล็กน้อยหรือไม่มีเลย ซึ่งรวมถึงอาวุธประเภท Viral หน่วยรบที่สามารถปลอมตัวได้ และหน่วยรบบางหน่วยสามารถฟื้นฟูร่างกายตัวเองให้กลับสู่สนามรบได้
* **หน่วยแพทย์ และค่า WIP ของยูนิต** ยูนิตหมอของ Haqqislam ทุกตัว จะมีสกิล Doctor +3 ซึ่งเป็นผลจาก Haqqislam เป็นรัฐที่โดดเด่นเรื่องการแพทย์ ทำให้ยูนิตเหล่านี้มีความสามารถในการช่วยเหลือทหารที่บาดเจ็บได้เป็นอย่างดี รวมถึงค่า WIP ที่สูงที่สุดในทุกๆฝ่าย ทำให้โดดเด่นในเรื่องการทำภารกิจที่ต้องใช้ค่า WIP ในการทำงาน

**จุดด้อย**

* **ยูนิต Irregular Order เยอะ** เนื่องจาก Haqqislam นั้นสามารถเข้าถึงกองทหารที่ได้รับการฝึกฝนน้อยกว่าเป็นจำนวนมาก ซึ่งพวกเขาถูกเรียกว่า Irregulars แม้ว่ากองกำลังเหล่านี้จะดีจริง ๆ แต่ปัญหาที่ตามมาคือ ยูนิตเหล่านี้จะไม่สามารถจ่ายออเดอร์ของตัวเองให้กับยูนิตตัวอื่นๆในทีมได้เลย ดังนั้น ลิสต์ยูนิตของ Haqqislam จึงจำเป็นต้องสร้างสมดุลให้กับยูนิตที่เป็น Irregular Orders ด้วยความระมัดระวังเป็นพิเศษ
* **เทคโนโลยีอาวุธและอุปกรณ์ไม่ค่อยล้ำมาก** เนื่องจากฝ่ายนี้อาจจะไม่มีอาวุธที่รุนแรง หรืออุปกรณ์ที่เทพๆ ปัญหาจะขึ้นอยู่กับคุณในฐานะผู้เล่นและสิ่งที่คุณกำลังมองหาในฝ่ายนี้ แต่นั่นก็ไม่ใช่จุดอ่อนที่สำคัญในเกม เพียงแค่ว่าคุณอาจจะหาตัวยูนิตที่ Gunfight ดีๆยากหน่อยสำหรับฝ่ายนี้
* **TAG น้อย** เนื่องจากว่า Haqqislam นั้นเป็นฝ่ายที่สามารถเข้าถึงหุ่น Tactical Armoured Gear หรือ TAG ได้น้อยกว่าฝ่ายอื่น ๆ เช่น PanOceania หรือ Yu Jing เพราะยูนิตของคุณส่วนมากจะเป็นยูนิตเกราะเบา (ถึงจะมีก็มีแค่ Maghariba ที่เป็นหุ่นหลักของอิสลาม แต่ราคาก็แพงที่สุดในบรรดา TAG ด้วยกัน หรืออย่างของ Qapu Khlaqi ที่ไปยืม TAG จากฝั่ง Nomad มา และยังมีตัวที่ยังไม่ผลิตอีก อย่าง Shakush ของ Hassassin)

**หน่วยย่อยของ Haqqislam**

* **Hassassin Bahram** กลุ่มภาคีลึกลับที่เฝ้าดูการปรากฏตัวของภัยคุกคามใหม่ต่อ Haqqislam และองค์ความรู้ของมนุษย์ พวกเขาปฏิบัติตนในนามของชายชราแห่งขุนเขาและในการรับใช้ความศรัทธา และ Hachib Aisha Bint Osman ประธานาธิบดีของรัฐ Haqqislam ในการทำเช่นนั้น ภาคี Hassassin ได้จัดตั้งสาขาที่อุทิศให้กับหน่วยข่าวกรองทางทหารโดยเฉพาะ โดยทำงานขึ้นตรงกับกองทัพ Haqqislamite ผลงานในส่วนนี้เรียกว่า Hassassin Bahram หรือเรียกเพียงแค่ Bahram (ในภาษาฟาร์ซี เปอร์เซีย بهرام หมายถึง "ชัยชนะ" ) คือการนำความสามารถของนิกายมาสนับสนุนกองกำลังดาบแห่งอัลลอฮ์หรืออีกชื่อคือ กองทัพ Haqqislam หน้าที่ของ Hassassin Bahram สามารถสรุปได้ว่าเป็นงานสกปรกทั้งหมด ภารกิจลับที่กองทัพไม่ต้องการให้ใครรู้ และทำทุกอย่างที่จำเป็นเพื่อให้สามารถชนะได้ อย่างไรก็ตาม ความพิเศษและความชอบของพวกเขาคือการปฏิบัติการที่ต้องมีการติดต่อโดยตรงกับศัตรู ซึ่งเป็นลักษณะที่เปิดเผยลักษณะที่แท้จริงของมัน ประทับตราที่ชัดเจนของการสังหารสูงสุดอย่างแน่ชัดซึ่งเป็นลักษณะเฉพาะของภาคี Hassassin ซึ่งเหล่าเจ้าหน้าที่ภาคสนามของ Hassassin ล้วนเป็นมือสังหารตัวจริง พวกเขาเป็นผู้เชี่ยวชาญที่มีความน่ากลัวและแม่นยำในเทคนิคการต่อสู้ที่หลากหลาย โดยแต่ละหน่วยมีระดับการเริ่มต้นที่แตกต่างกันภายในภาคี แต่พวกเขาทั้งหมดล้วนเป็นปีศาจร้ายที่คิดว่าตัวเองเป็นเทวดา ในฐานะ Hassassins พวกเขายึดมั่นในความเป็นเลิศของตนเองและปรับการกระทำที่น่ากลัวที่สุดว่าเป็นความต้องการที่เหนือกว่าซึ่งกำหนดโดยสวรรค์ซึ่งพวกเขาไม่ได้เป็นมากกว่าเครื่องมือ
* **Qapu Khalqi** หรืออีกชื่อ **ผู้เฝ้าประตู** พวกเขาคือหนึ่งในกองกำลังดาบแห่งอัลลอฮ์และดำเนินการภายใต้รัฐสุลต่านแห่ง Funduq ส่วนมากเป็นกองกำลังป้องกันของสุลต่าน มีหน้าที่ในการปกป้องลิฟต์วงโคจร ท่าจอดยานอวกาศ กองคาราวาน และประตูเกทเวย์ส่งยานอวกาศของดาว Bourak ในฐานะกองกำลังทหาร Qapu Khalqi ให้ความสำคัญกับกองทัพเรือและความหน่วยงานมั่นคง ความรับผิดชอบหลักของพวกเขาคือการปกป้องการเส้นทางสายไหม บุคลากรทุกคนภายใต้กองบัญชาการทหารสุลต่านได้รับการฝึกอบรมเฉพาะด้านความมั่นคง การคุ้มกัน และการต่อต้านการก่อการร้าย ในรัชสมัยของจักรวรรดิออตโตมันเก่า ตุรกีเป็นดินแดนหลักที่เชื่อมต่อยุโรปกับเอเชีย และกลายเป็นที่รู้จักในชื่อ "ประตู" ผู้พิทักษ์ที่ปกป้องพระราชวังเป็นที่รู้จักในนาม 'ผู้เฝ้าประตู' ซึ่งเป็นชื่อที่สืบทอดมาจากกองกำลังทหารของรัฐสุลต่านแห่ง Funduq ทำให้ Qapu Khalqi ได้รับการสืบทอดชื่อนี้เนื่องจากเป็นผู้พิทักษ์ทุกเส้นทางสู่ Bourak
* **Ramah Taskforce** พวกเขาคือเป็นหน่วยตอบโต้ฉับพลันในกรณีฉุกเฉิน และอาจนำไปใช้ในสถานการณ์การก่อการร้าย การทูต การค้า สงคราม หรือวิกฤตสิ่งแวดล้อม งานของพวกเขามักจะได้รับมอบหมายให้ไล่ล่ากลุ่มอาชญากรที่มีการจัดการระดับสูง ปกป้องการอพยพในพื้นที่ภัยพิบัติ คุ้มกันคณะผู้แทนทางการทูตหรือกลุ่มสำรวจทางวิทยาศาสตร์ หรือเพื่อควบคุมการรุกรานของศัตรูจนกว่ากำลังเสริมจะมาถึง ดังนั้นพวกเขาจึงได้รับความรับผิดชอบที่ยิ่งใหญ่ ที่ใหญ่ที่สุด เนื่องจากจุดประสงค์ของกองกำลังดาบแห่งอัลลอฮ์ตั้งแต่เริ่มแรกคือการปกป้องผู้ที่ไม่สามารถช่วยเหลือได้ และเหล่า Ramah Taskforce มักจะวิ่งเข้าไปหาทุกครั้ง เพื่อปกป้องผู้ที่อยู่ห่างไกล โดดเดี่ยวและไม่มีสามารถป้องกันตัวเองได้